AQSh sobiq vitse-prezidenti: «Tramp es-hushini yig‘ib olishiga umid qilgandim»

AQSh sobiq vitse-prezidenti va 2000 yilgi prezidentlik saylovlaridagi nomzod Albert Gorning ma'lum qilishicha, AQSh «prezident Donald Tramp vaqtida og‘ir davrni boshidan o‘tkazmoqda». Bu haqda The Hill yozmoqda.
«Bizda AQShning jahondagi maqomiga zarar keltiruvchi qarorlarni qabul qiladigan prezident hech qachon bo‘lmagandi. Bu Parij kelishuvidan chiqish bilan boshlandi», - deya ta'kidlab o‘tdi Gor NBC telekanaliga bergan intervyusida.
Shuningdek, Gor Trampga aloqador boshqa masalalarni ham ko‘targan, ular orasida - «NATO alyansiga zarar keltirish va AQSh maqomiga ko‘plab sohalarda ziyon yetkazish» bor.
Bundan tashqari, siyosatchi AQShning iqlim bo‘yicha bitimdan chiqishi borasida aytishicha, Tramp «es-hushini yig‘ib olishi va o‘z qarorini bekor qilishga umid qilgan», biroq bu xato bo‘lib chiqdi.